open-index/open-wikipedia-markdown huggingface dataset:
Iro Haarla

**Iro Haarla** (født 1956) er en finsk komponist og musiker (harpe og piano), kjent fra flere utgivelser og
samarbeid med norske musikere, spesielt innen jazz.

Hun er utdannet ved Sibelius-akademiet (1974–79)
og *Helsinki Pop-Jazz Conservatory*, samt platedebuterte med
Juhani Aaltonen (1979).  Ved akademiet traff hun jazzmusikeren Edward Vesala 
(1954–99). De giftet seg i 1978, og hun bidro i stor grad til Vesalas senere plateutgivelser,
både med arrangementer og som utøver. Ekteparet  startet 
gruppen *Sound & Fury* som ga ut en rekke plater på plateselskapet ECM i perioden 1986–1999.  De spilte blant annet
på Moldejazz (1992) og ble kjent med den norske saksofonisten Trygve Seim. I en kort periode dannet Haarla, Vesala, Seim og den danske gitaristen Hasse Poulsen en jazz-kvartett.

Edward Vesala døde i 1999. Etter ektemannens bortgang virket Haarla i flere år som solist.  Men siden 2004 har
hun ledet sin egen **Iro Haarla Quintett**. Foruten Haarla består kvintetten av tre nordmenn: Trygve Seim, trommeslageren Jon Christensen og trompetisten Mathias Eick,
samt den finske bassisten Ulf Krokfors som tidligere hadde gjestet *Sound & Fury* (plate 1988),
samt spilt i duo med Haarla (2001–).  I en annen kvintett hun har ledet hadde hun med seg Sonny Heinilä på saksofon,
Verneri Pohjola på trompet, Krokfors på bass og Reino Laine på trommer.

Haarla har også spilt i duett med saksofonisten og fløytisten Pepa Päivinen, samt den norske
trompetisten Arve Henriksen fra Stryn.  Hun har også skrevet en del filmmusikk.
## Utgivelser
* *Yarra yarra* (November Musik, 2001).  Med Pepa Päivinen.
* *Heart of a bird* (TUM Records, 2003).  Med Ulf Krokfors.
* *Penguin Peguine* (TUM Records, 2005).  Med Krokfors, Anders Bergcrantz trompet, Mikko Innanen og Rasmus Korsström saks, Mikko Iivanainen gitar, Antti Hytti bass og sag, Tom Nekljudow/Tomas Törnroos/Reino Laine og  Johanna Iivanainen sang
* Iro Haarla Quintet, *Northbound* (ECM (plateselskap), 2006)

## Utmerkelser
* Yrjö-prisen 2006

## Referanser


## Eksterne lenker
* 
* 
*
Gjerstad skole

**Gjerstad skole** (tidligere Gjerstad skule) var barneskole (1. til 7. trinn) for Midtbygda og Øverbygda i Gjerstad kommune. Skolebygningen fra 1967 ligger rett bak Gjerstad kirke, 200 meter fra riksvei 418. Skolen fikk også elever fra grenda Felle i Nissedal kommune. 

Gjerstad skole var i perioden fra 2007 særlig aktiv innen skoleutvikling. Gjennom Utdanningsdirektoratets prosjekt, "Kunnskapsløftet, fra ord til handling" ("Vår månelanding") ble både den pedagogiske og den organisatoriske plattformen endret. Skolens visjon var "Sammen for den gode skolen".  Flere av prosjektene skolen har gjennomført, har vært initiert av Utdanningsdirektoratet. Fra våren 2015 var skolen med i Kunnskapsdepartementets storsatsing "Tett på realfag".  1. jui 2015 fikk skolen, sammen med seks andre partnerskoler, 25&nbsp;207 euro til et skoleprosjekt innenfor det EU-initierte prosjektet "Erasmus +". I dette prosjektet var Gjerstad skole koordinatorskole og prosjektleder.

Etter skolesammenslåing i 2019 er Abel skole (1. til 10. trinn) ved Sundebru den eneste grunnskolen i Gjerstad kommune.
Polarbåndmåler

**Polarbåndmåler** (*Xanthorhoe abrasaria*) er en sommerfugl i gruppen av de egentlige målere  (Geometridae). Denne nordlige arten er bare kjent fra Finnmark i Norge.

## Utseende
En middelsstor (vingespenn ca. 25&nbsp;mm), slank, lysgrå måler. Den kan kjennes fra andre arter i slekten *[[Xanthorhoe]]* på at den ikke har et enkelt tverrbånd i forvingene som er mye bredere enn de andre. **Forvingen** har tre omtrent like brede, doble tverrbånd, det ytterste er ofte tydelig bare i vingens fremste del. Områdene mellom de to båndene i hvert par er mer eller mindre mørke. Forvingens ytterkant er for det meste mørk. **Bakvingen** er gråhvit med tre smale, grå tverrbånd langs ytterkanten.

Larven er naken bortsett fra noen korte børster, ryggen er brunrød, den har en bred, mørkebrun sidestripe og buken er brungul.

## Levevis
Polarbåndmåleren lever i åpen skog og skogkanter, også i mer åpent terreng. Larvene lever på ulike maurer (*Galium* spp.). De voksne målerne flyr om natten, mest i juli.

## Utbredelse
Polarbåndmåleren er en nordlig art som er holarktisk, det vil si at den finnes både i den palearktiske sone og i Nord-Amerika. I Norge er den foreløpig bare funnet i Finnmark.

## Litteratur
* Aarvik, Leif, Berggren, Kai, Hansen, Lars Ove. 2000. *Norges Sommerfugler. Catalogus Lepidopterorum  Norwegiae.* Norsk entomologisk forening. 192 sider. ISBN 82-995095-1-3
* Aarvik, Leif, Hansen, Lars Ove, Vladimir Kononenko. 2009. *Norges Sommerfugler. Håndbok over Norges dagsommerfugler og nattsvermere.* Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8

## Eksterne lenker
* 
* Nettsiden ''Svenska Fjärilar'', med bildegalleri
* Moths of Alberta
* www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
* Bilde av larven, fra Kimmo's Lep site
Svømming under Sommer-OL 2008 – 4 × 100 meter medley stafett menn

Øvelsen **4 x 100 meter medley stafett herrer** ved Sommer-OL 2008 fant sted mellom 15. til 17. august i Beijing nasjonale vannsportsenter.

Øvelsen svømmes med en etappe av hver svømmeart. Rekkefølgen er rygg, bryst, butterfly og crawl.

## Oversikt
Alle tider er China Standard Time (UTC+8)

## Resultater
### Fprsøksheat

### Finale

## Referanser


## [[Olympisk rekordhistorikk på 4 x 100 meter medley stafett|Rekorder]]

### Ny verdensrekord
I finalen ble det satt ny verdensrekord, som da også ble ny olympisk rekord:
*  , Aaron Peirsol (53,16),Brendan Hansen (59,27),Michael Phelps (50,15) og Jason Lezak (46,76), **3.29,34**, Beijing, Kina, 17. august 2008 

### Ny oceanisk rekord
I finalen ble det satt ny oceanisk rekord:
*  , Hayden Stoeckel (53,80), Brenton Rickard (58,56), Andrew Lauterstein (51,03) og Eamon Sullivan (46,65), **3.30,04**, Beijing, Kina, 17. august 2008 

### Ny asiatisk rekord
I finalen ble det satt ny asiatisk rekord:
*  , Junichi Miyashita (53,87), Kosuke Kitajima (58,07), Takuro Fujii (50,89) og Hisayoshi Sato (48,35), **3.31,18**, Beijing, Kina, 17. august 2008 

### Ny europeisk rekord
I finalen ble det satt ny europeisk rekord:
*  , Arkady Vyatsjanin (53,36), Roman Sludnov (59,45), Jevgenij Korotysjkin (51,62) og Jevgenij Lagunov (47,49), **3.31,92**, Beijing, Kina, 17. august 2008 

### Ny afrikansk rekord
I finalen ble det satt ny afrikansk rekord:
*  , Gerhard Zandberg (54,69), Cameron Van Der Burgh (59,40), Lyndon Ferns (51,39) og Darian Townsend (48,22), **3.33,70**, Beijing, Kina, 17. august 2008
Berliner Tageblatt

***Berliner Tageblatt*** (**BT**) var en tysk avis fra Berlin som eksisterte fra 1872 til 1939.

Den var en av samtidens viktigste liberale avisene i Tyskland. Den ble grunnlagt 1. januar 1872 som en ren annonseavis. I 1933 overtok nazistene kontrollen og la den ned 31. januar 1939.

## Referanser
Villkatt (patron)

**Villkatt** (engelsk *wildcat*) er en patron som ikke er i kommersiell produksjon. 

Vilkatter skapes ofte ved å endre på en kommersiell patron med formål om å endre egenskapene til patronen. Det kan f.eks være ved å utvide halsen på hylsen for å ta ett større prosjektil, eller å forminske halsen for å ta ett mindre prosjektil, eller korte ned en hylse for å forminske volumet for å øke trykket.

Mange av dagens patroner (2008) er tidligere vilkatter, og ble etter hvert tatt opp av ammunisjonprodusenter for produksjon. Ett eksempel er .458 Lott som var en villkatt i nesten 30 år før den ble produsert kommersielt. Andre eksempler på patroner som har vært villkatter er .35 Whelen, .416 Taylor .416 Hoffman
og .30-378 Weatherby Magnum.

## Se også
* Liste over patrontyper 
* Trykktesting av ammunisjon til skytevåpen
* Overtrykksammunisjon
* CIP, europeisk standardiseringsoranisasjon for patroner
* SAAMI, amerikansk standardiseringsoranisasjon for patroner
* Kobber-trykkenheter
* NATO EPVAT-testing
* DEVA, privat tysk forsøksinstitutt for skytevåpen
* International Ammunition Association, internasjonal organisasjon for patronsamlere
* European Cartridge Research Association, europeisk organisasjon for patronsamlere
* Scandinavian Ammunition Research Association, nordisk organisasjon for patronsamlere
Sarah Jessica Parker

**Sarah Jessica Parker** (født 1965) er en amerikansk skuespiller.

Sarah Jessica Parker er kjent som sexspaltisten Carrie Bradshaw i HBO-serien *[[Sex og Singelliv]]* (1998–2004) og har medvirket i flere musikaler på Broadway, blant annet *[[Annie (musikal)|Annie]]*, *Once Upon a Mattress* og *How to Succeed in Business Without Really Trying*. 

Parker er politisk engasjert. Hun støtter åpent demokratene, og er UNICEF-ambassadør. 

## Filmografi
* 1984 *[[Firstborn]]*
* 1984 *[[Footloose]]* som Rusty
* 1986 *[[The Navigator]]* som Carolyn McAdams
* 1993 *[[Innen rekkevidde]]* som Jo Christman
* 1994 *[[Ed Wood (film)|Ed Wood]]* som Dolores Fuller
* 1996 *[[Bak stengte dører]]* som Jodie Trammel
* 1996 *[[Mars Attacks!]]* som Nathalie Lake
* 2006 *[[Failure to Launch]]* som Paula
* 2009 *[[Did You Hear About the Morgans?]]* som Meryl Morgan
* 2011 *[[New Year’s Eve]]* som Kim

## Referanser


## Eksterne lenker
* 
*
Sailendra

**Sailendra** (Sanskrit for *Herre over Fjellet*) var et innflytelsesrikt indonesisk dynasti som først gjorde seg bemerket på Java i det åttende århundre.
Hallstein Bast

**Hallstein Wilhelm von Hanno Bast** (født 1955) er en norsk sivilingeniør og politiker (tidligere V, nå MDG).

Han er utdannet sivilingeniør fra NTH fra 1983.

Bast var leder i Larvik Venstre 1996–1999 og Venstres 1. kandidat til Stortinget fra Vestfold i 2005. Han har vært medlem av Larvik kommunestyre siden 1999, gruppeleder 1999–2011, leder i Vestfold Venstre 2007–2009.

Etter kommune- og fylkestingsvalget 2011 fikk han vervet som varaordfører i Larvik kommune. I 2019 meldte Bast seg ut av Venstre og inn i MDG og er gruppeleder for MDG i Larvik kommunestyre.

Hallstein Bast er sønn av kunstneren Ørnulf Bast.

## Referanser
Natalie Coughlin

**Natalie Anne Coughlin** (født 1982) er en amerikansk svømmer. Under OL 2008 ble hun den første svømmeren i historien som vant kvinnenes 100&nbsp;m rygg i to OL på rad. Hun har vunnet elleve OL-medaljer.

## OL 2004
Under OL 2004 i Athen vant Coughlin gull på 100 m rygg, og deltok på det amerikanske laget som tok sølv på . Hun var også med på å sette ny verdensrekord og ta gull på .

## Sommer-OL 2008
I sitt andre OL i Beijing i 2008 tok hun seks medaljer. Coughlin tok gull på 100 100&nbsp;m rygg, og ble den første kvinnen som forsvarte gullet i denne øvelsen, etter at hun mistet verdensrekorden til sølvvinneren Kirsty Coventry i semifinalen.

Hun tok i tillegg sølv på 4 x 100&nbsp;m fri, der hun svømte sammen med Lacey Nymeyer, Kara Lynn Joyce og Dara Torres, samt bronse på øvelsene 200&nbsp;m medley, 4 x 200&nbsp;m fri og 100&nbsp;m fri. I hennes siste konkurranse tok hun sølv på 4 x 100 medley, sammen med lagvenninnene Rebecca Soni, Christine Magnuson og Dara Torres.

## Se også
* Verdensrekorder i svømming

## Referanser


## Eksterne lenker
* 
*
Air New Zealand Flight 901

Den 28. november 1979 krasjet **[[Air New Zealand]] Flight 901** (TE901), et McDonnell Douglas DC-10 fly som fløy rundturer fra Auckland til Antarktis, og alle de 257 som var ombord omkom.
En tastefeil ved programmering av ruten førte flyet mot det vulkanske fjellet Mount Erebus i stedet for over McMurdo-sundet. Et lag skyer reduserte sikten og resulterte i såkalt *sector [[whiteout]]*, et vanlig meteorologisk fenomen som kan fjerne horisonten og detaljer i terrenget. Flyet traff fjellsiden seks sekunder etter at flyets *Ground Proximity Warning System* ga alarm. Alle ombord ble drept momentant i sammenstøtet med fjellet.

## Eksterne lenker

* Ulykkesdetaljer –  planecrashinfo.com
* Erebus disaster  – New Zealand History Online
* Erebus Aircraft Accident – Christchurch City Library 
* Utskrift av flyets taleregistrator – Aviation Safety Network
Marie Louville

**Marie Louville** er en fransk journalist, som spesialiserer seg på Tibet, og regissør av flere dokumentarfilmer om Tibet.

## Referanser


## Eksterne lenker
*
Bjarne Berulfsen

**Bjarne Berulfsen** (1906–1970) var en norsk filolog og professor, kanskje mest kjent fra etableringen av Visens Venner (1946), samt en rekke bokutgivelser oversatt til flere språk.

## Liv og virke
### Bakgrunn
Berulfsen ble født den 27. mars 1906 i Solum, nå Skien. Han tok examen artium i 1925 og språklig-historisk embedseksamen (cand.philol.) i 1932 med hovedfag i norsk på avhandlingen *En stilig og språklig undersøkelse av brevene fra [[Håkon Erlingsson]], biskop i Bergen 1332–42*. Så ble det et stipendium i 1932 for å studere det islandske sprog på Háskóli Íslands.

### Karriere
Vel tilbake tok han pedagogisk eksamen i 1932 og jobb som lektor og norsklærer ved Kristelig Gymnasium i Oslo noen år.

Berulfsen var overlærer ved Oslo handelsgymnasium 1936–1962. Han ble dr.philos. i 1948 på avhandlingen *Kulturtradisjon fra en storhetstid* der han baserer sine funn på brev i *[[Bergens kopibok]]* fra 1300-tallet. Han var også gjesteforeleser ved University of Wisconsin (1958). Han ble tilsatt som universitetslektor ved Universitetet i Oslo i 1960, senere dosent og deretter professor i nordisk språkvitenskap (1967) ved Det humanistiske fakultet ved Universitetet i Oslo, der han virket frem til sin bortgang.

Berulfsen satt i Samordningsnemnda for skoleverket (opptatt 1947) og senere i Norsk språknemnd. Han var far til journalisten Torkjell Berulfsen (1943–2024) og skrev selv visetekster og akkompagnerte på piano. Berulfsen bidro til å påvise hvordan de norske folkeeventyrene påvirket bokmål til avviking fra det rådende skriftspråk, det latinsk-tysk-danske.

## Bibliografi

* *En stilistisk og språklig undersøkelse av brevene fra [[Håkon Erlingsson]], biskop i [[Bjørgvin bispedømme]] 1332–1342* (1933). Avhandling.
* *Engelsk-norsk* (Gyldendal, 1933). Senere utgaver med Hjørdis Scavenius (1938)
* *Rettskrivning i vestelomma : bokmål* (Gyldendal, 1939). Med Søren Seland
* *Fremmedord – blå ordbok* (Gyldendal, 1940). Med Didrik Arup Seip. Senere utgaver med Dag Gundersen
* *Norske brev- og formularbøker i det 19. hundreår* (Universitetet i Bergen, 1948)
* *Kulturtradisjon fra en storhetstid* (Gyldendal, 1948). Avhandling.
* *Som blomsterstøv med vind: tre av [[Visens venner]] synger [[Einar Skjæraasen]]* (Aschehoug, 1950). Med Erling Brinchmann og Jacob Brinchmann.
* *Et blad av en summa dictaminum* (Dybwad, 1953). Avhandling ved Det Norske Videnskaps-Akademi.
* *Aschehougs ordlister*. Med Einar Lundeby. Herunder *Bokmål 1. Fullstendig liste, alle former oppført* (1961) og *Bokmål 2. Med tradisjonelle ("moderate") former* (1961).
* *Ordliste for folkeskolen* (1963). Med Alf Erling Knappen.
* *Norsk grammatikk* (1963).
* *Den gode vise* (Bokklubbens lyrikkvenner, 1967)
* *Norsk-engelsk ordbok og omvendt* (Cappelen, 1968). Med Herbert Svenkerud, senere utgaver utgitt med Torkjell Berulfsen (1989) og Willy A. Kirkeby
* *Norsk uttaleordbok* (Aschehoug, 1969)

## Artikler
* *Hvor ligger "Laagøerne"?* Historisk tidsskrift 1943–46 33: 314–327
* *Knut Porses brev til bergenserne* Historisk tidsskrift 1952–53 36: 620–625

## Referanser


## Eksterne lenker
*
Asbjørn Hansen (friidrettsutøver)

: *For flere ved samme navn, se [[Asbjørn Hansen]]*

**Asbjørn Hansen** (1916&ndash;2007) var en norsk friidrettsutøver og mellomdistanseløper. Han ble norsk mester i det første friidretts-NM etter den andre verdenskrig, i 1946, og fulgte opp med bronse året etter. Hansen representerte klubbene IL i BUL og Sandane Turn og Idrettslag.

Hansen var den første utøveren fra Nordfjord som konkurrerte på et høyt nasjonalt nivå. Han representerte Norge i en rekke landskamper. Hans beste resultat på 800 meter ble 1.55,7 og 1500 meter ble bestenoteringen 3.55,4, satt på Bislett, 23. juli 1947. 
 
Han vant bronse på 800 meter i årene 1937, 1938 og 1939. Hans idrettskarriere ble deretter avbrutt av den andre verdenskrig. Han ble likevel norsk mester på 1500 meter i 1946, under det første friidretts-NM etter krigen, og fulgte opp med bronse året etter. 

Hansen var lektor og arbeidet som lærer ved Rogaland off. landsgymnas og Firda Gymnas.

I 2017 ble Hansens historie omtalt i boka «50 idrettsheltar frå Sogn og Fjordane» av NRK-journalist Rune Fossum Lillesvangstu.

## NM-medaljer

## Referanser

## Eksterne lenker
* NRKs fylkesleksikon om Asbjørn Hansen
Arvefølgen til den svenske tronen

**Arvefølgen til den svenske tronen** fastsettes av *[[successionsordningen]]*, opprinnelig vedtatt av Riksdagen i 1810. Etterkommere etter kong Carl XVI Gustaf har arverett uansett kjønn, da slik at eldre barn går foran yngre.

Sverige hadde tidligere mannlig primogenitur (fra 1810) og derfor kunne bare menn arve tronen. I 1980 innførte Sverige primogenitur uten favorisering av det mannlige kjønn. Dette betyr at monarkens eldste barn kommer først i arvefølgen til tronen uansett kjønn.

Den som i Sverige ikke er opplært i og bekjenner seg til den evangelisk-lutherske lære, taper arveretten. Det gjør også den prins eller prinsesse som gifter seg uten kongens og regjeringens samtykke.

## Nåværende arvefølge
Regjerende monark er konge Carl XVI Gustaf.
#Kronprinsesse Victoria, hertuginne av Västergötland
#Prinsesse Estelle, hertuginne av Östergötland
#Prins Oscar, hertug av Skåne
#Prins Carl Philip, hertug av Värmland
#Prins Alexander, hertug av Södermanland
#Prins Gabriel, hertug av Dalarna
#Prins Julian, hertug av Halland
#Prinsesse Ines, hertuginne av Västerbotten
#Prinsesse Madeleine, hertuginne av Hälsingland og Gästrikland
#Prinsesse Leonore, hertuginne av Gotland
#Prins Nicolas, hertug av Ångermanland
#Prinsesse Adrienne, hertuginne av Blekinge

## Referanser
Asbjørn Hansen

**Asbjørn Hansen** kan vise til:

* Asbjørn Hansen (friidrettsutøver), norsk lektor og friidrettsutøver fra Gloppen, og norsk mester på 1500 meter i 1946.
* Asbjørn Hansen (fotballspiller), norsk landslagskeeper i fotball og cupmester for Sparta Sarpsborg i 1952. 
* Asbjørn Hansen (etterforsker), norsk drapsetterforsker
Swingdans

**Swingdans**, eller **swing**, er et fellesnavn på flere pardanser som blir danset både som konkurransedans og sosial dans over store deler av verden. Swingdansen er en danseform som oppsto samtidig med swingjazzen på 1920- og 1930-tallet i USA. Swingdansen som internasjonalt fenomen henger spesielt sammen med utbredelsen av rock and roll-musikken fra 1940-tallet. Noen swingtyper er standardiserte og blir undervist på danseskoler, mens andre er folkelige former som hovedsakelig blir lært gjennom sosial dans.

## Grunnsteg
Swing blir danset til musikk i 4/4-takt. Avhengig av swingtype går grunnstegene over 4, 6 eller 8 slag, det vil si 1, 1½ eller 2 takter i musikken. Normalen er at den som fører (tradisjonelt mannen) begynner å gå med venstre fot på første slag, den som blir ført begynner på høyre fot.

### Gåsteg
Gåsteg går på hvert slag i takten, vekselvis venstre og høyre fot. En spesiell type gåsteg er gyngesteg (eng. *rock step*), der en tar ett steg (ofte bakover) på den første foten på første slag og så tilbake på den andre foten uten å flytte den på det andre slaget.

### Trippelsteg
Trippelsteg er tre steg på to taktslag slik at en bytter fot i forhold til like og odde taktslag. I den originale swingdansen blir det gjort ved at en legger inn ett kort hjelpesteg rett før det andre slaget, slik at en går på samme fot på selve slagene. Dette hjelpesteget er synkopert, det vil si at det ikkje kommer midt mellom taktslagene, men noe seinere. Synkopering er en grunnleggende egenskap ved musikkformen swing: det er det selve uttrykket swing egentlig viser til. Synkopering er også karakteristisk for mye annen musikk det blir danset swing til, for eksempel boogie-woogie.

Det finnes mange alternativ til trippelsteg i swingdans. Alle har det til felles at en bytter fot i forhold til like og odde taktslag. En vanlig variant er å i praksis hoppe over det første steget ved å redusere det til en lett berøring av gulvet (engelsk: *tap*) eller den andre foten, eller til et spark i lufta. Dette innebærer at en utsetter vektoverføringa til det andre slaget, så en får heller ikke noe hjelpesteg. Det kan også gjøres slik at en tar steget på første slag og enten venter på det andre slaget eller markerer det på annet vis uten å bytte fot.

## Swingtyper
* Balboa
* Charleston
* Lindy hop
* Rock and roll
* Boogie-Woogie
* Jive
* Folkeswing
* Bugg
* Vestlandsswing
* Fastingswing
* West Coast Swing
Byfjorden

**Byfjorden** kan vise til:

* Byfjorden (Hordaland) – i Bergen
* Byfjorden (Rogaland) – i Stavanger
* Byfjorden (Tønsberg) – i Tønsberg
* Byfjorden (Flekkefjord) – i Flekkefjord
* Byfjorden (Kristiansand) – i Kristiansand
* Byfjorden (Sverige) – i Bohuslän i Sverige
Kanalbrua

**Kanalbrua** er navn på flere bruer i Norge:

## Agder
* Kanalbrua (Hesnes)
* Kanalbrua (Høvåg)
* Kanalbrua (Kristiansand)
* Kanalbrua (Reddal)

## Telemark
* Kanalbrua (Skien)

## Vestfold
* Kanalbrua (Tønsberg)

## Østfold
* Kanalbrua (Moss)
* Kanalbrua (Ørje)
Karsten Jakobsen

**Karsten Jakobsen** (født 15. juli 1928 i Sandefjord, død 8. januar 2019 i Trondheim) var en norsk professor. Han var den første rektoren ved Norges teknisk-naturvitenskapelige universitet (NTNU) i Trondheim.

Jakobsen tok realartium i 1947. Sin sivilingeniørutdannelse fikk han i Edinburgh gjennom Luftforsvaret, der han tjenestegjorde til 1963. Han forlot Luftforsvaret som major, og begynte som stipendiat ved daværende NTH. Der tok han graden dr.ing. Senere arbeidet han som forsker og avdelingsleder ved SINTEF, inntil han i 1982 ble professor ved NTH.

I 1990 ble han valgt til rektor ved samme sted, og til rektor ved Universitetet i Trondheim (UNIT) i 1993. Han var meget aktiv i etableringen av Norges teknisk-naturvitenskapelige universitet (NTNU). Han satt som rektor for UNIT fra 1. januar 1993 til 31. desember 1995. Etableringen av NTNU trådte i kraft fra 1. januar 1996, og Jakobsen fungerte som rektor for NTNU i en overgangsfase fra 1. januar 1996 ut april måned samme år, mens det ble gjennomført valg på rektor for den nye, sammenslåtte utdanningsinstitusjonen.

Karsten Jakobsen var også preses i Det Kongelige Norske Videnskabers Selskab fra 2000 til 2004.

For sin innsats med etableringen av NTNU ble Karsten Jakobsen i 2002 slått til ridder av 1. klasse av St. Olavs Orden , og i 2011 ble Jakobsen tildelt Gunnerusmedaljen.

## Referanser


## Eksterne lenker

* Intervju med Karsten Jakobsen i anledning NTNUs 100-årsjubileum, publisert av NTNU på YouTube 14. oktober 2010. Varighet: 5:22 minutter. Besøkt 9. januar 2019.

*Karsten Jakobsens DVD-intervju finnes ved NTNU Universitetsbiblioteket
Championship Manager

***Championship Manager*** (ofte forkortet til **CM**) var et videospill utgitt i 1992. Spillet er en fotballsimulator, der spilleren er manager og tar kontroll over et fotballag. Spillet ble laget av brødrene Paul og Oliver Collyer, grunnleggerne av selskapet Sports Interactive. *Championship Manager* var det første spillet i den populære Championship Manager-serien.

## Se også
* Football Manager
## Referanser

## Eksterne lenker
*
Wendy Phillips

**Wendy Phillips** (født 2. januar 1952) er en amerikansk skuespillerinne mest kjent for å spille rollen som Lauren Daniels i *[[Falcon Crest]]* og Claire Green i *[[Touched by an Angel]]* og *[[Promised Land (TV-serie)|Promised Land]]*. 

Phillips ble født i Brooklyn i New York, og er datteren til Wendell Phillips og Jean Shelton. Begge foreldrene er skuespillere og underviser i drama.

## Referanser


## Eksterne lenker
*
Flaskeskutebygging

**Flaskeskutebygging** har vært en tradisjonell sjømannssyssel. Sjømannen på seilskutene hadde sine hobbyer som stort sett gikk ut på å lage gjenstander som hadde tilknytting til skuta de seilte på eller en annen og kjent skute.
Flaskeskutebygging var en slik virksomhet. Det tilsynelatende umulige med en skute inni en flaske med en tynn hals, bidro til å opprettholde  myten om sjømannens liv.

Man vet ikke helt sikkert når og hvorfor man begynte med denne form for fritidssyssel. Man regner med at de første flaskeskutene kom en gang på 1800 tallet i Europa. Da hadde man båter med nokså smekre skrog som egnet seg. Det kom også så smått arbeidstidsbestemmelser som tillot litt fritid og man hadde også begynt produksjon av glassflasker med relativt bra gjennomsiktighet. 

På den tiden var det populært med nipsfigurer og blomsteroppsatser under glassklokker. Dette tror man kan være bakgrunnen for 
at en eller annen fant på å få en modell av en seilskute inn i en flaske. Det har utvilsomt vært en fingerferdig person med orden på finmotorikken som laget den første.

At dyktigheten var forskjellig ser man lett ved å studere gamle modeller. Fra de mest hjelpeløse og klumpete til nydelige små modeller med utrolige detaljer på dekk og i riggen. Men man skal huske at hverken redskap eller materiale var det optimale, ei heller arbeidsforholdene. Litt av utfordringen var nettopp å lage en modell av noen små trebiter, tråd, papir, kitt og en flaske. Og med en kniv og kanskje en seilmakernål til verktøy.

Det er flere måter å bygge en flaskeskute på, men prinsippet går ut på det samme nemlig å bygge modellen utenfor flasken med
master til å legge ned langs skroget. Deretter puttes det hele gjennom flaskehalsen og sette fast i "sjøen" som er laget av
vinduskitt og farget med oljemaling. Skuta føres med akterenden inn og tråder festet til riggen er ført fram på baugspydet og ut gjennom flaskehalsen. Så reises mastene ved hjelp av trådene og ståltråd med krok eller annet egnet verktøy. Når alt står på plass limes trådene på baugsprydet og kuttes av.
Falcon Crest

***Falcon Crest*** er en amerikansk såpeserie som gikk på den amerikanske kanalen CBS fra 1981 til 1990. Serien utspilte seg i Tuscany Valley, et av San Franciscos solfylte vindistrikter. Angela Channing (Jane Wyman) var den stolte eier av den største gården i distriktet. Hennes nevø Chase Gioberti (Robert Foxworth) flyttet imidlertid til dalen og tok over en mindre del av gården, gjennom arven fra sin døde far. Det oppsto raskt en rivalisering mellom de to partene. Etterhvert dukket også den kyniske forretningsmannen Richard Channing (David Selby) opp. Han var den illegitime sønnen til Angelas eks-mann.

## Handling
Serien utspiller seg i ett av San Franciscos solfylte vindistrikter, Tuscany Valley. Angela Channing (Jane Wyman) eier den største delen av gården, og nevøen *Chase Gioberti* (Robert Foxworth) den mindre delen, gjennom arven fra sin døde far. Angela forsøker til stadighet å vinne over sin nevø og stesønn med alle virkemidler. Hun går heller ikke av veien for å bruke bestikkelser og utpressing for å få det som hun vil. Samtidig ønsker Angela å skjule at datterens kjæreste drepte hennes bror. Når Angelas stesønn Richard Channing (David Selby), et resultat av Angelas ektemanns sidesprang dukker opp fra intet og arver eierskap etter sin far, samt avisen The Globe, begynner intrigene og maktspillet virkelig til å skake det rolige vindistriktet. 

## På TV i Norge
Serien gikk på NRK fra 1984 til 1988. Den ble også sendt på TVNorge i begynnelsen av 1990-årene. I 2000-årene gikk den igjen på NRK2. Serien oppnådde ikke samme popularitet som ''Dynastiet'' i Norge, noe som førte til at NRK valgte å kjøpe inn en ny runde med *Dynastiet* og sende den i neste periode. *Falcon Crest* ble imidlertid satt opp igjen senere og gikk flere perioder på NRK for de valgte å avslutte serien for godt i 1988. 

## Hovedroller
*Jane Wyman – Angela Channing (1981–1990)
*Robert Foxworth – Chase Gioberti (1981–1987)
*Lorenzo Lamas – Lance Cumson (1981–1990)
*David Selby – Richard Channing (1982–1990)
*Ana-Alicia – Melissa Agretti Cumson Gioberti (1981–1988)
*Susan Sullivan – Maggie Gioberti Channing (1981–1989)
*Laura Johnson – Terry Hartford Channing (1983–1986)
*Margaret Ladd – Emma Channing (1981–1989)
*Simon MacCorkindale – Greg Reardon (1984–1986)
*Jamie Rose – Victoria «Vickie» Gioberti Hogan Stavros (1981–1983)
*Kristian Alfonso – Pilar Ortega Cumson (1988–1990)
*William R. Moses – Cole Gioberti (1981–1986)
*Sarah Douglas – Pamela Lynch (1983–1985)
*Mel Ferrer – Phillip Erikson (1981–1984)
*Abby Dalton – Julia Cumson (1981–1986)
*David Beecroft – Nick Agretti (1988–1989)
*John Callahan – Eric Stavros (1986–1988)
*Chao Li Chi – Chao-Li (1981–1990)
*Brett Cullen – Dan Fixx (1986–1988)
*Paul Freeman – Gustav Riebmann (1984–1985)
*Gregory Harrison – Michael Sharpe (1989–1990)
*Ken Olin – Fader Christopher (1985–1986)
*Wendy Phillips – Lauren Daniels Channing (1989–1990)
*Cesar Romero – Peter Stavros (1985–1987)
*Dana Sparks – Victoria «Vickie» Gioberti Hogan Stavros (1986–1988)
*Rod Taylor – Frank Agretti (1988–1990)
*Andrea Thompson – Genele Ericson (1989–1990)

## Referanser


## Eksterne lenker
* 
* Falconcrest.org
Muskelknute

**Muskelknute** (myom) på livmoren er en godartet svulst som blir dannet når muskelceller starter med å utvide seg og vokser til en svulst inne i den ellers friske muskelen. 

Muskelknutene vokser meget langsomt. De kan ha samme størrelse som små meloner innen de starter med å gi symptomer. Uten behandling kan de fortsette å vokse til de når en vekt på om lag tyve kilo.

## Symptomer
Myomen kan føre til kraftige menstruasjonsblødninger. Noen ganger kan de gi smerter. Hvis de er store, kan de gi tyngdefornemmelse og følelse av nedtrykk. 

Store muskelknuter medfører at livmoren eser ut og presser på blæren, sånn at en kjenner et konstant tissebehov.

## Forekomst
Det er hyppigst forekomst av muskelknuter hos kvinner som ikke har født barn eller som har født etter at de har fylt tredve år. En forklaring kan være at kvinner som tilhører disse kategoriene har et høyere østrogennivå i blodet enn kvinner som gir fødsel innen de har fylt tredve år.

## Behandling
Muskelknuter blir kun behandlet dersom de gir symptomer, eller dersom legen tror at de vil forårsake problemer ved et eventuelt svangerskap.

Noen pasienter kan behandles med hormonkur. Hvis muskelknutene er svært store, eller hvis man har plagsomme symptomer, kan en operasjon komme på tale. Som regel blir det da snakk om å fjerne hele livmoren. I enkelte tilfelle kan det være aktuelt bare å fjerne muskelknuten. 

## Eksterne lenker
*
Aksana Mjankova

**Aksana Uladzimirawna Mjankova**, (belarusisk Аксана Уладзіміраўна Мянькова, født 28. mars 1982) er en sleggekaster fra Belarus. Hun utførte det lengste kastet i sleggekast for kvinner under OL i 2008 i Beijing og ble tildelt gullmedalje, men ble senere diskvalifisert for brudd på dopingreglementet og fratatt medaljen. 

## Eksterne lenker
*
Spanair Flight 5022

**Spanair Flight 5022** var en innenriks passasjerflyvning fra Barajas lufthavn i Madrid i Spania til Las Palmas. 20. august 2008 kl. 14:23 lokaltid (CEST) styrtet flyet, da det ikke klarte å ta av. Ombord var 163 passasjerer i tillegg til en besetning på ni. Om ettermiddagen 20. august oppga det spanske innenriksdepartementet antall omkomne til 48 og antall skadede til 57, men ifølge kilden taler man om 50 omkomne og oppimot 100 skadede. Spanske medier meldte senere at minst 100 hadde omkommet. Ifølge medier gikk de første teoriene ut på at en brann brøt ut i en av motorene, noe som da førte til at flyet kjørte av rullebanen og delte seg i to. Minst 21 personer klarte å komme seg ut av flyet. Flyet skulle fly til Las Palmas på Gran Canaria da ulykken inntraff. 

Etter å ha blitt gjort kjent med ulykken dro de involvertes familier til flyplassen for å få vite mer om sine familiemedlemmers tilstand. De regionale myndighetene i Madrid sendte elleve brannbiler og nærmere 45 ambulanser til ulykkesstedet. Om lag 400 brannmenn, politi, leger og annet helsepersonell deltok i redningsaksjonen. De skadede ble overført til en avdeling for brannskader på sykehuset Hospital Universitario La Paz. 

Madrids borgermester Alberto Ruiz-Gallardón dro til flyplassen kort tid etter ulykken for å få kjennskap til detaljene rundt det som hendte. Spanias statsminister José Luis Rodríguez Zapatero var på ferie i Andalucía på ulykkestidspunktet, men dro til flyplassen etter å ha blitt informert om hendelsen. All trafikk på flyplassen i Madrid ble stoppet etter ulykken.

Det svenske utenriksdepartementet opplyste onsdag kveld at minst tre svenske statsborgere var passasjerer på ulykkesflyet. En av svenskene skal være skadet, mens de to andre svenskenes tilstand ikke er kjent.

26 overlevende ble funnet i eller utenfor vraket. Disse ble tatt til sykehus. Av disse døde syv før ett døgn var gått, mens én annen, Maria Luisa Estevez, døde tre dager etter ulykken. De resterende omkomne ombord på flyet døde trolig på grunn av krasjlandingen eller den kraftige brannen som oppsto. 37 omkomne har blitt identifisert, mens resten vil bli identifisert innen 23. august ifølge spanske myndigheter. 
## Etterspill
På grunnlag av den foreløpige  konklusjonen fra den spanske havarikommisjonen tok spanske rettsinstanser ut siktelse den 15. oktober mot Spanairs sikkerhetsjef og to mekanikere, De tre ble siktet for uaktsomt drap og alvorlig legemsbeskadigelse.

## Referanser


## Eksterne lenker
*
Melafestivalen

**Melafestivalen** er en årlig, sjangeroverskridende kulturfestival i Oslo som ble etablert i 2001. Den presenterer kunst- og kulturuttrykk med bakgrunn i innvandring, særlig fra det globale sør, og inkluderer både internasjonale samarbeid og lokale artister.

Festivalen fikk NOPAs formidlingspris i 2019.

Ordet *mela* er sanskrit, og betyr «når man møtes», «å møtes» eller «møtested».

## Melahuset
Melahuset i Mariboes gate i Oslo drives av Stiftelsen Mela og huser en rekke institusjoner innenfor innvandrer- og internasjonal kultur. 

## Historikk

### Mela 2001
Melafestivalen ble arrangert i Oslo for første gang 8. september 2001, som en éndagsfestival i Vaterlandsparken på Grønland, med omtrent  publikummere.

### Mela 2002
I 2002 ble festivalen flyttet til Rådhusplassen og utvidet til en tredagersfestival, som fant sted fra 6. til 8. september og hadde rundt  besøkende.

### Mela 2005
Melafestivalen i 2005 ble et vendepunkt da Mela gikk fra å være en norskpakistansk festival til å bli en verdensfestival. Fra da har festivalprogrammet inkludert kunst og kultur fra Asia, Afrika og Sør-Amerika.

### Mela 2008
Melafestivalen 2008 ble utnevnt til landets niende knutepunktinstitusjon. Blant artistene dette året var Miriam Makeba.

I 2010 ble festivalen gjestet av Abid Raja, Mahmona Khan, Bertrand Besigye, Mala Wang-Naveen, Noman Mubashir og fribyforfatterne Philo Ikonya (Kenya) og Gilles Dossou-Gouin (Benin).

### Mela 2011
Mela 2011 skulle blitt avholdt fra 28. til 31. juli 2011. Som følge av terrorangrepet den 22. juli 2011, ble Mela omgjort til en minnekonsert for ofrene på Utøya og i Regjeringskvartalet, som ble arrangert på Rådhusplassen fredag 29. juli 2011.

Rundt  mennesker møtte opp på Rådhusplassen og over  fulgte konserten direkte på VG-TV.

Sitarspilleren Ravi Shankar markerte Melas tiårsjubileum med en konsert på Folketeateret den 3. september 2011.

## Referanser


## Eksterne lenker
*
Olympisk rekordhistorikk på 200 m fri

**Olympisk rekordhistorikk på 200 m fri** noteres kun for langbane (50 meter basseng).

__TOC__

## Herrer

## Damer

## Eksterne lenker
* Svømming under Sommer-OL 2012
* BBCs dekning av Sommer-OL 2008
* BBCs dekning av Sommer-OL 2004
* Agenda Diana 
* Nederlandske svømmeforbund 
* Nederlandsk svømmeside Zwemkroniek.com
67P/Tsjurjumov–Gerasimenko

**67P/Tsjurjumov–Gerasimenko** er en kortperiodisk komet som ble oppdaget av Klim Ivanovitsj Tsjurjumov og Svetlana Ivanovna Gerasimenko i 2014. Dens nåværende omløpstid er 6,45 år. Kometen kommer frem til dens neste perihelion den 13. august 2015.

Kometen var en destinasjon for den europeiske romsonden Rosetta, som ble skutt opp 2. mars 2004. Rosettas landingsfartøy Philae landet på kometen 12. november 2014.
Dermed ble kometen 67P/Tsjurjumov–Gerasimenko den første noensinne, som et menneskeskapt romfartøy har landet på. Fartøyet Philae svevde fritt fra Rosetta fra utslippet ca 10&nbsp;km over kometen, og skulle landet ved å skyte ut korte harpuner mot overflaten og skulle deretter bore tre bor inn i overflaten. Fram til våren 2015 vil Philae ta ulike prøver av kometen, avhengig av hvor mye solenergi Philae kan generere fra sin posisjon på overflaten.

## Referanser
Palmystery

***palmystery*** er det sjette soloalbumet av den amerikanske bassvirtuosen Victor Wooten. Albumet ble utgitt i 2008 på Heads Up International. 

Victor Wooten har laget soloalbum siden midten av 1990-tallet, men *palmystery* er en av de mest allsidige sjangermessig, med inspirasjon fra soul/R&B, gospel, blues og jazz. På dette albumet, som på flere andre, har Wooten valgt å ta inn mange gjesteartister som får lov til å utfolde seg over hans sterke groove. 

## Sporliste
# «2 Timers»
# «Cambo»
# «I Saw God»
# «The Lesson»
# «Left, Right & Center»
# «Sifu»
# «Miss U» – (med The Lee Boys)
# «Flex»
# «The Gospel»
# «Song for My Father»
# «Happy Song»
# «Us 2»

## Eksterne lenker
Kivu-konflikten

**Kivu-konflikten** foregår i de østlige delene av Den demokratiske republikken Kongo, i provinsene Nord-Kivu samt Sør-Kivu.

Den har sitt utspring i folkemordet i Rwanda og krigen som fant sted i Den demokratiske republikken Kongo 1998&ndash;2003.

General Laurent Nkundas tutsimilits kjemper mot rwandiske hutukrigere i Democratic Forces for the Liberation of Rwanda (FDLR). Regjeringshæren samt flere andre militser deltar også.

Det blir rettet beskyldninger mot regjeringshæren for å støtte FDLR samt MaiMaimilitsen i krigen mot hæren til general Nkunda. Kongolesiske myndigheter sier at det ikke er tilfelle.

I januar 2008 ble det inngått en fredsavtale mellom myndighetene samt 22 militsgrupper. FN registrerte 200 brudd på fredsavtalen de første dagene.
Madrid-Barajas lufthavn

**Madrid-Barajas lufthavn**  er den internasjonale flyplassen i den  spanske hovedstaden, Madrid. Flyplassen ble åpnet i 1928, og har etter hvert vokst til å bli en av de største knutepunktene i Europa. Flyplassen har sitt navn fra byen Barajas, som har sin egen metrostasjon på samme linje som flyplassens. I 2014 reiste over 41 millioner passasjerer til eller fra flyplassen, noe som gjorde den til den 27. travleste i verden, og den 6. travleste i Europa det året. Barajas er hovedbase for det nasjonale flyselskapet Iberia Spanish Airlines. Iberia står for over 60 prosent av trafikken på Barajas.

## Ruter og selskaper

### Terminal 1

### Terminal 2

### Terminal 3

### Terminal 4

## Referanser


## Eksterne lenker
* 
* Architect Website on Barajas Terminal 4
*  Madrid Airport guide, transport links, access, services & Flights ENG 
*
Gran Canaria internasjonale lufthavn

**Gran Canaria internasjonale lufthavn** (spansk: Aeropuerto de Gran Canaria, flyplasskoder:  er en flyplass på Gran Canaria i Spania. Flyplassen ligger øst på Gran Canaria ved Bahía de Gando, ca. 18&nbsp;km fra Las Palmas og 25&nbsp;km fra de populære turistområdene i sør. Flyplassen blir ofte feilaktig referert til som «Las Palmas Airport», men like ofte omtales flyplassen bare som Gando, siden den ligger like ved den militære flyplassen Gando. 

Både den militære og den sivile flyplassen har sine navn etter ei bygd i nærheten som heter Gando. 

## Selskaper og ruter
Flyplassen nåværende terminal ble tatt i bruk 1973. I oktober 1991 ble den utvidet på grunn av økning av passasjertrafikken. 2013 ble den opprinnelige terminalbygningen fra 1946 revet for å gi plass til en ny utvidelse, denne ble åpnet 2014. På tross av en svært sterk stigning av trafikkmengden har flyplassen fremdeles kun én terminal.

## Referanser


## Eksterne lenker
* 
* Gran Canaria Airport, nettsted
Mihaela Botezan

**Mihaela Botezan** (født 21. november 1976 i Ocna Mures) er en rumensk friidrettsutøver, som hovedsakelig konkurrerer på 10&nbsp;000&nbsp;meter og halvmaraton.
Hun har den nasjonale rekorden på 10&nbsp;000&nbsp;meter med tiden 31:11.24 minutter fra OL i 2004. I 2007 testet Botezan positivt på et vanndrivende middel, og ble utestengt fra 17. oktober 2007 til 16. oktober 2009.

## Karriere

### Personlige rekorder
* 3&nbsp;000&nbsp;meter – 9:02.61 (2003)
* 3&nbsp;000&nbsp;meter hinder – 10:08.46 (1999)
* 5&nbsp;000&nbsp;meter – 15:08.78 (2001)
* 10&nbsp;000&nbsp;meter – 31:11.24 (2004)
* Halvmaraton – 1:09:24 (2002)
* Maraton – 2:25:32 (2003)

## Referanser


## Eksterne lenker
*
The Punisher

**The Punisher (Frank Castle)** (tidligere kalt *Strafferen* på norsk) er en tegneseriefigur og antihelt fra Marvel Comics, som først dukket opp i «The Amazing Spider-Man» #129 i 1973. Figuren ble skapt av skribenten Gerry Conway og tegnerne John Romita, Sr. og Ross Andru. The Punisher er en bevæpnet vigilante som hevder å føre en krig mot organisert kriminalitet etter at familien hans er blitt drept av mafiaen. The Punisher nøler ikke med å bruke uortodokse og brutale metoder for å bekjempe kriminalitet, som et resultat kommer Punisher ofte i konflikt med andre helter fra Marvel-universet. Figuren er inspirert av Don Pendletons romanfigur Mack Bolan – The Executioner.

De første årene opptrådte Punisher hovedsakelig som bifigur i serier som Spider-Man og Daredevil. Men i 1985-86 kom en miniserie av Steven Grant og Mike Zeck som gjorde at populariteten skøt i været. I 1987 fikk Punisher sin egen faste månedlige serie kalt *The Punisher*. I 1988 kom enda et nytt hefte kalt *The Punisher War Journal* og i 1992 kom et tredje månedsblad, *The Punisher War Zone*. I tillegg kom et utall album, miniserier, crossovere og enkeltutgivelser. I annen halvdel av 1990-tallet mistet figuren mye av sin popularitet og alle tre heftene gikk etterhvert inn. Men i år 2000 kom en ny 12 delers serie skrevet av Garth Ennis og tegnet av Steve Dillon som ble en stor hit. Denne førte til ny popularitet for figuren.

Flere filmer er laget om karakteren. Den første ble laget i 1989 med Dolph Lundgren som «The Punisher», den andre med Thomas Jane kom i 2004. Den tredje filmen  med Ray Stevenson kom på kino i slutten av 2008. Karakteren har også en viktig rolle i andre sesong av Netflixserien Daredevil som kom i 2016, hvor han blir spilt av Jon Bernthal.
Djamel Bouras

**Djamel Bouras** (født 11. august 1971 i Givors) er en fransk judoka. Han vant gullmedalje under OL i 1996 i Atlanta. Han har tidligere testet positivt på nandrolon.

## OL-medaljer
*  1996  Atlanta -  **Gull** i  judo, lett mellomvekt (78&nbsp;kg) menn  Frankrike

## Video

* Video av Djamel Bouras  (judovision.org)

## Referanser


## Eksterne lenker
*
Italias Grand Prix 2005

**Italias Grand Prix 2005** var et Formel 1-løp arrangert 2. september – 4. september 2005 på Autodromo Nazionale Monza i Italia. Det var det femtende løpet i Formel 1-sesongen 2005. Det var ingen som brøt løpet. Dette har ikke skjedd siden Nederlands Grand Prix 1961, bortsett fra USAs Grand Prix 2005, hvor bare seks biler startet.

## Klassifisering
### Kvalifisering

**Noter til tabellen:**
# Räikkönen hadde raskeste tid, men ble flyttet ned 10 startposisjoner etter å ha byttet motor. Hans lagkamerat, Juan Pablo Montoya, ble tilkjent pole position.

### Løpet

## Eksterne lenker
*
Jiaocheng

**Jiaocheng** kan være: 
*Bydistriktet Jiaocheng i byprefekturet Ningde i provinsen Fujian i Folkerepublikken Kina.
* Fylket Jiaocheng i byprefekturet Lüliang i provinsen Shanxi i Folkerepublikken Kina.
Åpen Kirkegruppe for lesbiske og homofile

**Åpen Kirkegruppe for lesbiske og homofile**, gjerne omtalt som *Åpen Kirkegruppe*, var en tverrkirkelig organisasjon for lesbiske og homofile. Kirkegruppen ble etablert 10. februar 1976 med formål om å skape en nærmere dialog med ulike norske kirkesamfunnene om kirkens forhold til lesbiske og homofile. I mai 2022 sluttet gruppen seg til Skeivt kristent nettverk.

Åpen Kirkegruppe arbeidet med å fremme personlig og kristen frigjøring og hjelpe den enkelte til å akseptere seg selv og finne samsvar mellom sin kristne tro og homofili. Videre arbeidet gruppen aktivt for å skape en positiv holdning til lesbiske og homofile.

Organisasjonen var representert over hele Norge, og var tilknyttet Europeisk Forum.

## Eksterne lenker
* Åpen Kirkegruppe for lesbiske og homofile
* Europeisk Forum
Casey Affleck

**Caleb Casey McGuire Affleck** (født 1975) er en amerikansk skuespiller og den yngre broren til Ben Affleck. Han er kjent for sine roller i *[[Mordet på Jesse James av den feige Robert Ford]]*, *[[Gone Baby Gone]]*, *[[Ocean's Eleven (2001)|Ocean's Eleven]]* (med oppfølgerne *[[Ocean's Twelve]]* og *[[Ocean's Thirteen]]*), og *[[Good Will Hunting]]*.

## Filmografi

## Priser og nominasjoner

## Referanser


## Eksterne lenker
* 
* 
* Casey Affleck-intervju på peta2
* Casey Affleck-profil
Lucy Liu

**Lucy Alexis Liu** (født 1968) er en amerikansk skuespiller.

Liu ble kjent for sin rolle som Ling Woo i TV-serien *[[Ally McBeal]]* (1998–2002), og har siden medvirket i mange filmer, som *[[Kill Bill]]* og *[[Charlie's Angels]]*-filmene. Hun spilte også i filmen *[[Payback (1999)|Payback]]* fra 1999.

Fra 2012 har hun også spilt rollen som dr. Joan Watson i TV-serien *[[Elementary]]*.

I 2004 fikk hun en rolle i filmen *[[Mulan 2]]*, og i 2005 spilte hun i filmen *[[Domino (film)|Domino]]*. I 2006 hadde hun en rolle i *[[Lucky Number Slevin]]*, og i 2007 spilte hun i *[[Code Name: The Cleaner]]*. I 2008 fikk hun en rolle i animasjonsfilmen *[[Kung Fu Panda]]*, og *[[Kung Fu Panda 2]]*, og i oppfølgeren *[[Kung Fu Panda 3]]* fra 2016.

## Fotnoter


## Referanser


## Eksterne lenker
*
Super deformed

**Super deformed**, **Chibi** eller **SD** er en spesiell japansk karikaturstil hvor figurene er tegnet på en overdreven måte. De har små og lubne kropper med korte og stive lem og store hoder slik at de skal ligne små barn.

Stilen blir kalt *Chibi* av noen fans, men dette er et annet konsept som refererer til en persons høyde enn tegnestilen.

## Japansk media
SD er en del av japansk kultur og finnes overalt fra reklamer til undergrunnsskilt og anime og manga.

Det blir også ofte brukt i anime og manga i korte avsnitt for å vise en ekstrem eller overdreven følelse, som sinne eller overraskelse, som er vanskelig å skildre på et mer realistisk ansikt. De er ment å være søte og skal gi en humoristisk avveksling fra handlingen.

## Proporsjoner
I virkeligheten er hodet vanligvis 1/8 av en persons høyde.

Hodet på en SD-figur kan være fra en tredjedel til halvparten av figurens totale høyde. Ofte brukes det gylne snitt (38 %) og øynene tar opp mesteparten av hodet.

## Referanser


## Eksterne lenker
* Super deformed definert hos Anime News Network
Jiaocheng (Lüliang)

**Jiaocheng** (kinesisk: 交城县; pinyin: *Jiāochéng Xiàn*) er et fylke i byprefekturet Lüliang i provinsen Shanxi i Folkerepublikken Kina. 

## Befolkning
I 1999 var folketallet på .

## Samferdsel
Kinas riksvei 307 passerer gjennom området. Den begynner i Qikou i Hebei og fører gjennom provinsene Shanxi og Shaanxi til Yinchuan i den autonome region Ningxia Hui.

## Referanser


## Eksterne lenker
* hjemmeside
Eneco Tour 2008

**ENECO Tour 2008** ble arrangert mellom  20. og 27. august 2008 og var den 4. utgaven av ENECO Tour. Rittet startet i Nederland med en prolog på 4,4 km i Sittard-Geleen. På den 4. etappen dro syklistene inn i Belgia. Rittet ble avsluttet etter 8 dager med en individuell tempoetappe i Mechelen.

I tillegg til ProTour-lagene fikk også de profesjonelle kontinentallagene 
Cycle Collstrop og Skil-Shimano stille.

José Iván Gutiérrez vant for andre år på rad.

Edvald Boasson Hagen fikk sitt gjennombrudd i ProTouren. Han var blant de seks beste på seks av de åtte etappene, og lå bra an i sammendraget til han på den femte etappen havnet på feil side da feltet delte seg i sidevinden. 

## Etapper

### Prolog - 20. august 2008:  [[Sittard-Geleen]], 4,4 km ([[temporitt|tempo]])

### 1. etappe - 21. august 2008:  [[Beek (Limburg)|Beek]] - [[Roermond]], 173,8 km

### 2. etappe - 22. august 2008:  Roermond - [[Nieuwegein]], 173,2 km

### 3. etappe - 23. august 2008:  Nieuwegein - [[Terneuzen]], 185,9 km

### 4. etappe - 24. august 2008:  Terneuzen -  [[Ardooie]], 213 km

### 5. etappe - 25. august 2008:  Ardooie - [[Oostende]], 167 km

### 6. etappe - 26. august 2008:  [[Maldegem]] - [[Brussel]], 186 km

### 7. etappe - 27. august 2008:  [[Mechelen]], 18,8 km ([[temporitt|tempo]])

## Resultater
### Sammenlagt

### Poengkonkurransen

### Lagkonkurransen